РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  35

от заседание на Комисия ”Професионална квалификация, информационни технологии и статистика” на ВСС,
проведено на 07.10.2014 г.

Днес, 07.10.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

      ПРЕДСЕДАТЕЛ:  	Румен Георгиев
ЗАМ.-ПРЕДСЕДАТЕЛ:     Мария Кузманова
	    ЧЛЕНОВЕ:	Елка Атанасова
		Юлия Ковачева
		Галина Карагьозова
		Даниела Костова
		Михаил Кожарев

На заседанието присъстваха експертните сътрудници към комисията: Светослав Неделчев –  началник отдел "ИОВСС" и Мирослава Чирпъкова – началник отдел "ИООСВ" - дирекция „ИТСС” при АВСС. 

	По т. 1 и т. 2 от дневния ред присъстваха представители на Прокуратурата на Република България:
	Георги Бончев – директор на дирекция „Информационни технологии” при АГП.
	Кирил Гаврилов –  НСЛС
	Паулина Недялкова и Калина Серафимова – прокурори от отдел 05 „Аналитичен” във ВКП.

	1.ОТНОСНО: Коментари от Моника Бийчър във връзка с Пътна карта, предмет на дискусия в РГ за ОПДУ.
	
	След обсъждане на Пътна карта за Електронно правосъдие за периода 2015-2020 г., което да се финансира в рамките на Оперативна програма „Добро управление”, бяха предложени бележки за допълнения и корекции, съобразени с отговорности на ВСС, съгласно решение на ВСС по протокол №52/19.12.2013 г., д.т.16.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1.	Да се нанесат предложените корекции в Пътна карта за Електронно правосъдие за периода 2015-2020 г.
1.2.	Предлага на ВСС да утвърди Пътна карта за Електронно правосъдие за периода 2015-2020 г., с така направените корекции. 

Предложението ще бъде внесено на работно заседание на ВСС на 08.10.2015 г.

2. ОТНОСНО: Писмо от Кирил Гаврилов, в изпълнение на решение т. 79 по протокол № 40/2014 г. на ВСС, с приложени справки за м. септември 2014 г. относно успешно регистрираните XML-пакети от съдилищата. 
	Писмо от Пепа Господинова - НСЛС за определяне на представители за участие в Междуведомствена експертна комисия, съгласно решение на Междуведомствения съвет за методическо ръководство на ЕИСПП, който ще се проведе на 21.10.2014 г., от 14.00 ч., в Съдебната палата, гр. София.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :
	
2.1. Приема за сведение справки за м. септември 2014 г. относно успешно регистрираните XML-пакети от съдилищата.
2.2.	Определя Мирослава Чирпъкова – началник отдел "ИООСВ" - дирекция „ИТСС”, Румен Митев – главен експерт-съдебна статистика при АВСС и член на комисията, за участие в Междуведомствена експертна комисия, съгласно решение на Междуведомствения съвет за методическо ръководство на ЕИСПП, който ще се проведе на 21.10.2014 г., от 14.00 ч., в Съдебната Палата, гр. София.

3.ОТНОСНО: Споразумение за взаимодействие между Комисията за предотвратяване и установяване на конфликт на интереси и Висшия съдебен съвет.
Приложение: Извлечение от протокол № 29/29.09.2014 г. от заседание на Комисията по предотвратяване и установяване на конфликт на интереси и взаимодействие с ИВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Приема за сведение решението на Комисията по предотвратяване и установяване на конфликт на интереси и взаимодействие с ИВСС за разработване и подписване на Споразумение за взаимодействие между Комисията за предотвратяване и установяване на конфликт на интереси и Висшия съдебен съвет.
3.2. Бележки по Проекта на Споразумение за взаимодействие между Комисията за предотвратяване и установяване на конфликт на интереси и Висшия съдебен съвет да се представят при обсъждане на предложението в заседание на ВСС.

4.ОТНОСНО: Предложение на Комисия по дисциплинарните производства при ВСС към комисия „Публична комуникация” и Комисия по Правни въпроси, в годишните планове за дейността си през 2015 г. да заложат създаване на работна група с предмет на дейност засегнатите в предложението от председателя на РС Нови Пазар.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Приема за сведение предложението на Комисия по дисциплинарните производства при ВСС към комисия „Публична комуникация” и Комисия по Правни въпроси, в годишните планове за дейността си през 2015 г. да заложат създаване на работна група с предмет на дейност засегнатите в предложението от председателя на РС Нови Пазар със забележка за корекция и допълнение=
4.2. Изпраща на комисия „Публична комуникация” на ВСС, за сведение и по компетентност.

5.ОТНОСНО: Искане от Цвятко Мангов - и.ф. председател на РС Панагюрище за закупуване на 4 броя компютърни конфигурации.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Връща искането от Цвятко Мангов - и.ф. председател на РС Панагюрище за закупуване на 4 броя компютърни конфигурации за корекции, съобразно с новите лимити.

6.ОТНОСНО: Писмо от Иван Кодинов – Управител на „Декстро груп ООД” – Пловдив с предложение за създаване на облачна услуга за обслужване на малките съдилища.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема за сведение предложението на Иван Кодинов – Управител на „Декстро груп ООД” – Пловдив.

7.ОТНОСНО: Програма на експертната работна среща по Проект EUCases – София, 02.10.2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Приема за сведение Програмата на експертна работна среща по Проект EUCases – София, 02.10.2014 г.

8.ОТНОСНО: Съгласуване на национална позиция по междинния преглед на Стратегия „Европа 2020”.
Приложение: Извлечение от протокол № 42/01.10.2014 г. на комисия „Международна дейност” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Съгласува Проект за национална позиция по междинния преглед на Стратегия „Европа 2020”.
8.2. Изпраща решението на комисия „Международна дейност” на ВСС, по компетентност.

9.ОТНОСНО: Искане от председателя на Районен съд гр. Чепеларе за закупуване на 2 бр. твърди дискове за сървър за замяна на дефектирали такива.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Искане от председателя на Районен съд гр. Чепеларе за закупуване на 2 бр. твърди дискове на стойност 168.00 лв. с ДДС, е основателно.
9.2. Изпраща искането от председателя на Районен съд гр. Чепеларе на комисия „Бюджет и финанси” на ВСС, по компетентност.

ПРЕДСЕДАТЕЛ
НА КОМИСИЯТА: 
РУМЕН ГЕОРГИЕВ
Началник отдел "ИОВСС" – 
дирекция „ИТСС”
Светослав Неделчев: ....................................

Началник Отдел "ИООСВ" - 
дирекция „ИТСС” АВСС:
Мирослава Чирпъкова ...................................

Сътрудник на комисия:
Светла Кирилова........................